en en es en fi fi fi fi id fi fi fi fi fi fi en en fi fi fi fi en fi fi fi fi en fi en fi fi fi fi en en fi fi fi en en fi fi fi en et de sv fi fi nl fi nl fi fi lv fi fi fi fi id nl fi fi fi nl fi fi fi fi nn fi fi fi fi fi sv fi fi en fi fi de fi fi fi fi fi en fi en fi fi fi fi fi en fi en fi fi fi fi en fi en fi fi fi fi fi en fi en fi fi fi fi en en fi fi fi fi fi fi fi fi en en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en es cs da en da cs en en cs da en en fi fi fi fi fi fi fi fi fi fi fi fi en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Osasi orava juosta, pöyhtöhäntä pyörähellä,
pian juosta matkan pitkän, välehen välit samota,
salon poikki, toisen pitkin, kolmannen vähän vitahan
Elias Lönnrot, Kalevala, KAHDESKYMMENES RUNO
Orava on paikallinen. Kirjan kansikuva on Petroskoissa julkaistusta Kalevalasta. Nyt on Kalevalan päivä. Aamulla katsoin Kieslowskin elokuvan Veronican kaksoiselämä. Minusta se on hänen paras elokuvansa ja se liikutti minua taas kerran. Myytit ja tarinat ovat yleismaailmallisia ja ne elävät ikuisesti; ovat ikuisia ja muuttumattomia. Lapset oivaltavat Kalevalan tarinat heti. Viime vuonna annoin kummipojalleni (nyt 6v.) Kalevalan ja nyt Lapsille kirjoitetun Odysseuksen tarinat. Hän on ollut innostunut noista tarinoista. Odysseijan lapsille löysin Pienestä kirjapuodista Turusta. Oli viimeinen kappale, ellei uutta painosta oteta.
Kävelin joen jäällä ja taas joki puhui omaa halkeilevaa ja rusahtavaa puhettaan. Kuukauden kuluttua joki on varmaankin jäätön ja puhuu toisella tavalla. Olen varma että vesi liikkuu lumen ja jään alla.
Teoksen julkaisemista ovat tukeneet Niilo Helanderin säätiö ja Suomalaisen Kirjallisuuden Seura.
Petroskoissa Eino Kiuru ja Armas Mishin
Kuvat T.G. Jufa ja M.M. Jufa 1998
Hanki elämä, älä kysy lupaa
Rautalangasta väännetys ristikon takaa on hankala hankkia mitään.
Onko tarkoistus että aina pitää anoa lupaa. Entä kun sitä ei koskaan saa?
Ratapihankadun linja-autoaseman läheisyydessä olevat purku-uhan alaiset puutalot seisovat ryhdikkäinä. Terveenoloisia taloja ovat, vaikka näyttävätkin hieman ränsistyneiltä. Ajallemme tyypillistä pinnallista ajattelua on, että ihailemme kaunista pintaa, unohtaen perustuksen lujuuden. Hyvälle talolle on ominaista sen terve perustus. Kaunis pintaremontti ei paljon auta jos perustuksissa muhii tuho. Ennen vanhaan osattiin rakentaa hyvin, nykyään tuntuu olevan rakentamisen taito kadoksissa, sillä uusia kerrostaloja on jouduttu korjaamaan jo vuosi rakentamisen jälkeen.
Wikeströmin talon makasiinin tuhon hetket
Kaupunkikuva muuttuu, soisin sen muuttuvan vähemmän väkivaltaisesti ja tuhoavasti. Betoni ei ole hyväksi ihmisen mielelle, varsinkin jos sitä on liikaa.
Label: Wikeströmin talo, Sininen Talo, Turun Kulttuuripääkaupunki 2011
Tänään keskipäivällä, kun aurinko oli utuverhoutunut ja pakkanen nipisteli poskipäitä, Sinisen talon raunioilla kuului kuolinkolinaa. Viimeinen alakerran ikkunaraamit huojuivat viimassa. Talonsyöjäkoneen leuat järsivät kivijalkaa.
Turun kaupungin tuho-operaatio lienee onnistunut ja kyseenalaista mainetta on tullut kulttuurikaupunki vuonna 2011. Kulttuurikaupunkiuden ehtona on että kaupungissa suojellaan ja vaalitaan jo olevaa kulttuuria. Tähän kulttuuriin kuuluvat myös kaupunkikuvan moninaisuus ja säilyttävyys. Rakennustaide ja rakennustaiteen suojelu. Ehkä pitäisi valittaa Brysseliin kaikista kulttuurituhoista, joita kulttuurivuoden aikana tapahtuu. Sinistä taloa se ei tuo takaisin mutta ehkä se hillitsee tuhovimmaa jatkossa.
Art Deco-makasiini on todella viehättävä rakennus. Sen historiasta ja käytöistä saimme tietoa vanhoilta turkulaisilta jotka olivat tulleet mielenilmaisupaikalle. Tätäkin rakennusta olisi voinut hyödyntää monella eri tavalla.
Posted by quijote at 2:11 PM No comments:
Monday, February 21, 2011
Strandellien talot Koulukadun ja Eerikinkadun kulmauksessa edustavat uusrenesanssia rakennustyyliä. Soisin kernaasti että nämä talot säilytettäisiin. Eletään Euroopan kulttuuripääkaupungissa, vaikka ei kyllä uskoisi kun katsoo mitä Siniselle talolle tehtiin.
Art Deco-makasiinirakennus seisoi vielä pystyssä kun päivällä kävelimme purkupaikan ohi. Kuva alla:
Posted by quijote at 2:38 PM No comments:
Friday, February 18, 2011
Sydämenlyöntejä Sinisen talon tuhossa 3
Viimeinen päivä talon luona. Pakkasta ja viimaa piisaa. Julkisivun purkaminen siirtyy maanantaihin. Erkkeri purettiin heti aamulla ja purkaminen taltioitiin kuvallisesti. Jotkut saivat mukaansa yksityiskohtia vuosisadan alun rakentamisesta. Haikeaa, haikeaa. Suomesta ja Turusta puuttuvat eurooppalaiseen kulttuuriin kuuluvan rakennustaiteen säilyttämisen raditio. Sininen talo olisi voitu sulauttaa uudenpaan rakentamiseen. Näin olisi säilytetty ja elävöitetty kaupunkikuvaa.
Alla lista Turun kaupungin valtuuston jäsenistä jotka äänestivät Sinisen talon tuhoamisesta:
Kjell Lundan ( sdp)
Kristel von Frenckel-Ramberg (rkp)
Onko kaupungissamme kerrostunutta korruptiota? Kusettavatko virkamiehet rakennus-ja kaavoituslautakuntaa? Tätä pitäisi tutkia todella.
Seuraavassa linkissä on Puu ja Talo - sivuston kuvia:
Turun kaupungin valtuutetuille pitäisi järjestää pakollinen kurssi Turun arkkitehtuurista ja kulttuurihistoriasta yleensä. Epäilen vahvasti heidän yleissivistystään.
Posted by quijote at 3:23 PM No comments:
Thursday, February 17, 2011
Sydämenlyöntejä Sinisen talon tuhossa 2
Toinen purkupäivä oli kylmä ja viimainen. Purkupeto jyrsi tiiliseinää talon uudemmassa päädyssä. Hirret pinottiin omiin kasoihin, samoin muu arvokas aineisto. Olisi varmaankin ollut järkevää säilyttää koko talo. Huomenna puolenpäivän tietämillä alkaa julkisivun purku. Tarkoitus lienee ottaa talteen erkkerin arvokkaat ikkunat ja muu arvokas. Siitä mihin tarkoitukseen ne menevät ei ole tietoa.
On ollut mielenkiintoistoisia keskusteluja tavallisten turkulaisten kanssa. On vaadittu niiden kaupungin päättäjien nimiä julki jotka päättivät tästä kulttuurituhosta. Huomenna on informaatiota tästäkin asiasta. Muutamat vanhat turkulaiset ovat itkeneet ja toiset kironneet tapahtuntta. On ollut muutama porvarisrouva päinvastaistakin mieltä. He kuulunevat kulttuurishamppanja eliittiin ajatuksineen. Kaiken kaikkiaan päällimmäisenä on huolestuneisuus kaupunkikuvasta ja Turuntauti epidemiasta päättäjien ja gryndereiden keskuudessa.
Kulttuuri pääkaupungin imagoon luulisi kuuluvan kulttuurin suojelu, ei tuhoaminen.
Label: Wikeströmin talo, Sininen talo
Posted by quijote at 2:08 PM No comments:
Wednesday, February 16, 2011
Sydämenlyöntejä Sinisen talon tuhossa
Aamun pakkasessa olimme seuraamassa klo 8.00 Sinisen talon lähistöllä mitä tapahtuu. Lehdistöä oli kiitettävästi paikalla. Talosta tyhjennettiin arvokkaat ikkunat koulukadun puolelta ja ovet, joita ei enää mistään muualta saisi. Entisöijäryhmä tallensi nämä asiat.
Klo 10.00 kuiskasi eräs duunari, että iltaan mennessä kaikki on ohi ja talosta on ainoastaan kuvia muistissa ja kirjojen sivuilla. Sitten alkoikin alasjyrsintä Myllysillan junttapaalun sydämenlyöntien tahdittamana. Taas katosi Turun rakennusten kulttuurihistoriaa ikuisesti.
Labels: Wikeströmin Talo Turussa
Posted by quijote at 11:55 AM No comments:
Tuesday, February 15, 2011
Mielenilmaisu Sinisen talon puolesta
Meidän Turku ry järjestää keskiviikkona aamulla klo 8.00 mielenilmaisun Sinisen talon puolesta. Mielenilmaisu jatkuu iltapäivään asti Sinisen talon luona. Taloa aletaan purkaa näinä päivinä. Tarkkaa purkamisaikaa ei ole ilmoitettu ja siksi taloa tarkkaillaan. Informaatiota löytyy Turun Sanomien nettiuutisista.
Purkupäätöksen takana ovat kaupunki ja oikeuslaitos, ei niinkään omistaja. Kaupunki ei hyväksynyt yhdistyksen tekemää aloitetta Sinisen talon siirtämiseksi satamaan, eikä myöntänyt 400.000 euron avustusta.
Hyvää kulttuuripääkaupungin vuotta vaan kaikille!
Labels: Wikeströmin Talo Turussa, Sininen talo
Posted by quijote at 11:26 PM No comments:
Saturday, February 12, 2011
Tärkeää ja vähemmän tärkeää
Harkitsen vakavasti Helsingin Sanomien tilaamattomuutta jatkossa. Asioilla on suhteet toisiinsa nähden. On tärkeitä ja vähemmän tärkeitä asioita. Minusta se, että Nokialla tapahtuvien muutosten vuoksi jäänee työttömäksi noin 10.000 ihmistä Suomessa, on vakava uutinen, ei se, mitä kukakin on mahdollisesti puhunut kenenkin kanssa. Jotenkin tuntuu ettei mediaa liikuta ihmisen hätä ja huoli tulevaisuudesta ja se, että Nokia mahdollisesti ei enää ole suomalainen yritys.
Eu:n talousuudistuksesta voisi myös keskustella. Se olisi vähintä mitä voisi vaatia.
Pimenevässä illassa, hiipuvan kakluunin edessä istuen, toivoisin medialta hieman harkintaa uutisoinnissa.
Posted by quijote at 4:41 PM No comments:
Thursday, February 10, 2011
Turun Ruotsalaisen teatterin kahvila oli täynnä kiinnostuneita kaupunkilaisia kuuntelemassa mitä kuuluu Kaskenkatu 15:sta pihan nikkarijugend talon ja kadun varren empiiretalon kohtaloon. Turunmaan sairaala tarvitsee laajennuksensa. Se tuli selväksi.
Kuvassa oikealla Ruotsalaisen Teatterin kahvion kattovalo.
Kukaan ei kiellä sairaalan tarpeellisuutta, mutta miten laajennus tapahtuu, on toinen juttu. Säätiön perustajan kunnia-ajatus oli köyhien sairaalahoidon mahdollisuus Turussa. Tuolloin Turussa sairaanhoitoa nauttivat etuoikeutetut, varakkaat henkilöt.
Puheenvuoroissa kävi ilmi että keskustelussa ja asioista tiedottamisessa olisi toivomisen varaa.
Kukaan ei varmaankaan halua että mennään valitusten tielle, sillä se tietäisi vuosien viivästystä, oli lopputulos mikä hyvänsä.
Luulen että neuvottelut ovat nyt tie ratkaisuun. Jotakin tuntui liikahtaneen neuvottelujen suuntaan. Puhuvuus ja keskustelevuus on aina parempi kuin hiljaisuus.
Näin Euroopan kulttuuripääkaupunkilaisena toivoisin kulttuurin voittavan tässäkin asiassa.
Posted by quijote at 8:43 PM No comments:
Tuesday, February 8, 2011
Turun Audiovisuaalinen Elokuva-arkisto aloitti eilen, maanantaina, esitykset Puutarhakadun auditoriossa. Ohjelmisto on korkeatasoista taas kerran.
Torstaina 10.02.2011 klo 18.00 Ruotsalaisen Teatterin yläkahvilassa keskustellaan asiantuntijoiden alustamana Kaskenkadun puutalojen säilyttämisestä, tilanteesta ja historiasta. Tilaisuuteen on vapaa pääsy. (Aurakadun puolelta sisälle.) Tilaisuus on kaksikielinen.
Aineiston kerääminen on työlästä ja kadut liukkaita kävellä. Mutta haitanneeko tuo valammiissa muailimassa mittään.
Luen parhaillaan Erik Wahlströmin Kärpäsenkesyttäjää. Toisena luettavana Dostojevskin Karamazovin veljekset; pääsiäinen lähestyy taas kerran.
Posted by quijote at 3:17 PM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Hanki elämä, älä kysy lupaa
Wikeströmin talon makasiinin tuhon hetket
Sydämenlyöntejä Sinisen talon tuhossa 3
Sydämenlyöntejä Sinisen talon tuhossa 2
Sydämenlyöntejä Sinisen talon tuhossa
Mielenilmaisu Sinisen talon puolesta
Tärkeää ja vähemmän tärkeää
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla